CELEX: 62015CN0199
Language: fi
Date: 2015-04-29 00:00:00
Title: Asia C-199/15: Ennakkoratkaisupyyntö, jonka Consiglio di Stato (Italia) on esittänyt 29.4.2015 – Ciclat Soc. Coop. v. Consip SpA ja Autorità per la Vigilanza sui Contratti Pubblici di lavori, servizi e forniture

10.8.2015   
            
            
               FI
            
            
               Euroopan unionin virallinen lehti
            
            
               C 262/2
            
         Ennakkoratkaisupyyntö, jonka Consiglio di Stato (Italia) on esittänyt 29.4.2015 – Ciclat Soc. Coop. v. Consip SpA ja Autorità per la Vigilanza sui Contratti Pubblici di lavori, servizi e forniture
   (Asia C-199/15)
   (2015/C 262/02)
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Consiglio di Stato
   
      Pääasian asianosaiset
   
   
      Valittaja: Ciclat Soc. Coop.
   
      Vastapuolet: Consip SpA ja Autorità per la Vigilanza sui Contratti Pubblici di lavori, servizi e forniture
   
      Ennakkoratkaisukysymys
   
   Ovatko direktiivin 18/2004 (1) 45 artikla, kun sitä tarkastellaan myös kohtuullisuusperiaatteen valossa, ja SEUT 49 ja SEUT 56 artikla esteenä sellaiselle kansalliselle lainsäädännölle, jonka mukaan tietyn kynnyksen ylittävissä hankintamenettelyissä voidaan viran puolesta hankkia sosiaaliturvalaitosten antama todistus (DURC) ja jossa velvoitetaan hankintaviranomainen katsomaan hankintamenettelyyn osallistumisen esteeksi sellainen todistus, josta ilmenee aiempi sosiaaliturvamaksujen maksuvelvollisuutta koskeva rikkominen, erityisesti sellainen, joka vallitsi osallistumisen ajankohtana mutta josta taloudellinen toimija, joka osallistui hankintamenettelyyn voimassa olevan myönteisen DURCin perusteella, ei ollut tietoinen ja joka ei enää vallinnut hankintapäätöksen tekemisen tai viran puolesta tehtävän tarkistuksen ajankohtana?
   
      (1)  Julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annetun Euroopan parlamentin ja neuvoston direktiivin 2004/18/EY (EUVL L 134, s. 114).